Diari Oficial de la Generalitat Valenciana


Sumari del DOGV 3301, del 05-08-1998 (1998/6328)

Informació pública de la proposta del Programa d'Actuació Integrada per al desenvolupament de la Unitat d'Execució A-3 d'Ús Residencial.
----------------------------------------------------------------------------------------------------------------------------------------

### Dades del document

Número de DOGV
:   3301

Data del DOGV
:   05-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6328


Organisme emissor
:   Ajuntament de Xilxes

Tipus de document
:   Anunci

Informació pública de la proposta del Programa d'Actuació Integrada per al desenvolupament de la Unitat d'Execució A-3 d'Ús Residencial. [1998/6328]
  
El Ple de l'Ajuntament, en la sessió ordinària del dia 25 de juny, ha acordat:
  
Sotmetre a informació pública la proposta de Programa d'Actuació Integrada per al desenvolupament de la Unitat d'Execució A-3 d'Ús Residencial i el projecte de reparcel·lació corresponent que l'acompanya, elaborats d'ofici per l'Ajuntament, d'acord amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'article 46.3 de l'esmentada llei, se sotmet aquest programa amb tota la documentació annexa a informació pública pel termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest període, el personal interessat en aquest procediment pot formular les al·legacions que li convinguen, a més d'altres alternatives tècniques de programa i, si escau, les proposicions juridicoeconòmiques. Tot això en els termes i amb les condicions establides en la mencionada llei 6/1994, de 15 de novembre. Amb aquesta finalitat poden consultar l'expedient a l'Ajuntament de Chilches, en dies i hores d'oficina.
  
Així mateix, durant els cinc dies següents al venciment del termini anterior, el personal interessat pot presentar les proposicions juridicoeconòmiques que els convinguen al Registre General d'aquest Ajuntament, en plica tancada i amb la documentació que s'indica en els apartats c i d de l'article 32 de la mencionada norma legal.
  
Una vegada conclòs aquest segon termini, el següent dia hàbil, excepte en el cas que siga dissabte, cas per al qual s'entendrà el dia immediat posterior, tindrà lloc l'acte d'obertura de pliques a la sala de plens, a les 13 hores. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
De conformitat amb l'article 59.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, mitjançant el present anunci se cita els propietaris afectats que puguen resultar desconeguts o de qui s'ignore el parador per efectuar la notificació, perquè durant el termini assenyalat puguen formular les al·legacions que estimen pertinents.
  
Cosa que es publica perquè se'n prenga coneixement, de conformitat amb l'article 46 de la Llei Reguladora de l'Activitat Urbanística.